
	Α. ΙΣΧΥΟΝ ΝΟΜΟΘΕΤΙΚΟ ΠΛΑΙΣΙΟ ΕΦΑΡΜΟΣΤΕΟ 

• Προεδρικό Διάταγμα 54/2018 «Ορισμός του περιεχομένου και του χρόνου έναρξης της εφαρμογής του Λογιστικού Πλαισίου της Γενικής Κυβέρνησης» (ΦΕΚ Α’ 103/13-06-2018), όπως τροποποιήθηκε και ισχύει με το Ν.4701/2020 (ΦΕΚ Α΄128/30-06-2020).

• Άρθρο 123 του Ν. 4964/2022 «Διατάξεις για την απλοποίηση της περιβαλλοντικής αδειοδότησης, θέσπιση πλαισίου για την ανάπτυξη των Υπεράκτιων Αιολικών Πάρκων, την αντιμετώπιση της ενεργειακής κρίσης, την προστασία του περιβάλλοντος και λοιπές διατάξεις» (ΦΕΚ Α΄150/30-07-2022).

• Άρθρο 156 του Ν.4270/2014, όπως τροποποιήθηκε και ισχύει με το Ν.4701/2020.

• το άρθρο 79 του Ν.4623/2019 (ΦΕΚ 134/Α'/9.8.2019) «Ρυθμίσεις του Υπουργείου Εσωτερικών, διατάξεις για την ψηφιακή διακυβέρνηση, συνταξιοδοτικές ρυθμίσεις και άλλα επείγοντα ζητήματα» ,

• Υπ. Αριθμ. 2/114767/ ΔΛΓΚ Κοινό Σχέδιο Λογαριασμών της Γενικής Κυβέρνησης και αντιστοίχιση με τα κλαδικά λογιστικά σχέδια (ΦΕΚ Β΄6975/19-12-2024).
  
 • Υπ. Αριθμ. 2/30886/ΔΛΓΚ Λογιστική Πολιτική για την Πρώτη Εφαρμογή του Λογιστικού Πλαισίου της Γενικής Κυβέρνησης (ΦΕΚ Β΄3136/30-07-2020).
   
• Υπ. Αριθμ. Πρωτ. 2 / 37910 / ΔΛΓΚ / 15-03-2024, Εγκύκλιο με θέμα: «Αρχική Απογραφή Παγίων Περιουσιακών Στοιχείων Κεντρικής Διοίκησης (αρχική αναγνώριση και επιμέτρηση)»
    
• Υπ. Αριθμ. Πρωτ. 2 / 98317 / ΔΛΓΚ / 31-10-2024, Εγκύκλιο με θέμα: «Αρχική Απογραφή Αποθεμάτων Κεντρικής Διοίκησης (αρχική αναγνώριση και επιμέτρηση)»
    
• Υπ. Αριθμ. Πρωτ. 2 / 905 / ΔΛΓΚ/13-01-2025, Εγκύκλιο με θέμα: «Εφαρμογή του Λογιστικού Πλαισίου της Γενικής Κυβέρνησης στις λοιπές οντότητες (φορείς) της Γενικής Κυβέρνησης στο πλαίσιο της Λογιστικής Μεταρρύθμισης».
  
• Λογιστικές Πολιτικές που έχουν εκδοθεί από το Υπουργείο Οικονομικών για την Εφαρμογή του Λογιστικού Πλαισίου της Γενικής Κυβέρνησης.
Το νέο Λογιστικό Πλαίσιο (Π.Δ. 54/2018)
Το Νέο Λογιστικό Πλαίσιο Γενικής Κυβέρνησης καθορίστηκε με το Π.Δ. 54/2018 «Ορισμός του περιεχομένου και του χρόνου έναρξης της εφαρμογής του Λογιστικού Πλαισίου της Γενικής Κυβέρνησης» (Α’ 103), και εφαρμόζεται υποχρεωτικά από τις οντότητες που εμπίπτουν στο άρθρο 1 του εν λόγω Π.Δ, ήτοι από τις οντότητες/φορείς της Γενικής Κυβέρνησης όπως αυτοί καθορίζονται από το μητρώο της ΕΛ.ΣΤΑΤ. Με το Π.Δ. 54/2018 αντικαθίστανται τα υφιστάμενα κλαδικά λογιστικά σχέδια (Π.Δ. 80/1997 για τους φορείς Κοινωνικής Ασφάλισης, Π.Δ. 205/1998 για τα Ν.Π.Δ.Δ., Π.Δ. 315/1999 για τους Ο.Τ.Α., Π.Δ. 146/2003 για τις Δημόσιες Μονάδες Υγείας).
Τα βασικά χαρακτηριστικά του ΛΠΓΚ είναι τα εξής: 
   
• Η υιοθέτηση διπλογραφικού λογιστικού συστήματος με ενιαίο τρόπο για το σύνολο των οντοτήτων της Γενικής Κυβέρνησης. 

• Η εφαρμογή λογιστικής πλήρους δεδουλευμένης βάσης, η οποία βασίζεται στα Διεθνή Λογιστικά Πρότυπα Δημοσίου Τομέα (IPSAS). 

• Η εφαρμογή κοινού σχεδίου λογαριασμών με ενιαία οικονομική ταξινόμηση για τον προϋπολογισμό και τη λογιστική. 
       •  Η δυνατότητα παρακολούθησης πολλαπλών ταξινομήσεων εκ των οποίων η οικονομική, η διοικητική και η λειτουργική είναι υποχρεωτικές.
Βασική καινοτομία του Σχεδίου Λογαριασμών του Π.Δ. 54/2018 (Α΄103) είναι η εφαρμογή του τόσο για σκοπούς προϋπολογισμού όσο και λογιστικής, από το σύνολο των υποτομέων της Γενικής Κυβέρνησης, καθώς αντικαθιστά τα υφιστάμενα κλαδικά λογιστικά σχέδια και τους σχετικούς κώδικες κατάταξης  εσόδων και εξόδων προϋπολογισμού.
Το σύνθετο αυτό έργο έχει ως θεμελιώδη στόχο την αξιόπιστη, εύλογη και συνεπή λογιστική απεικόνιση των οικονομικών μεγεθών, συναλλαγών και λοιπών λογιστικών γεγονότων στις χρηματοοικονομικές καταστάσεις των οντοτήτων της Γενικής Κυβέρνησης.

	
	

	
	Β. ΠΕΡΙΓΡΑΦΗ ΦΥΣΙΚΟΥ ΑΝΤΙΚΕΙΜΕΝΟΥ
Το αντικείμενο της εργασίας είναι η παροχή έργου για την πλήρη εφαρμογή και υποστήριξη του Διπλογραφικού Συστήματος για ένα έτος, καθώς και η σύνταξη οικονομικών καταστάσεων για τη χρήση 2026 σύμφωνα με την ισχύουσα νομοθεσία.

Θα γίνει πλήρης εφαρμογή του ΠΔ 54/2018 (από την έναρξη πλήρους εφαρμογής του) και της ισχύουσας νομοθεσίας, η οποία περιλαμβάνει την εκτέλεση όλων των ενεργειών που απαιτούνται για την ενημέρωση της γενικής λογιστικής, τη σύνταξη και έκδοση ετήσιων καταστάσεων, την οργάνωση και επίβλεψη της απογραφής τέλους χρήσεως και την ενημέρωση της Γενικής Λογιστικής.


	
	

	
	Γ. ΠΕΡΙΕΧΟΜΕΝΟ ΣΥΜΒΑΣΗΣ - ΥΠΕΥΘΥΝΟΤΗΤΑ ΑΝΑΔΟΧΟΥ.
Το αντικείμενο της σύμβασης ανάθεσης, θα περιλαμβάνει:
α) Την πλήρη εφαρμογή του π.δ. 54/2018 (από την έναρξη πλήρους εφαρμογής του) για λογαριασμό του ΓΝΘ Άγιος Παύλος εκ μέρους του αναδόχου.

β) Την υποστήριξη στην εκπλήρωση των φορολογικών υποχρεώσεων της μονάδας υγείας με την ηλεκτρονική υποβολή στο taxis όλων των προβλεπόμενων δηλώσεων και την υποστήριξη του αρμόδιου τμήματος του νοσοκομείου για την ηλεκτρονική υποβολή δηλώσεων απόδοσης Παρακρατούμενων και Προκαταβλητέων φόρων από μισθωτή εργασία κ συντάξεις, από αμοιβές Επιχειρηματικής Δραστηριότητας καθώς και από Μερίσματα και Τόκους μηνιαίως.
γ) Στην ευθύνη του αναδόχου είναι η επίβλεψη των στοιχείων που η μονάδα υγείας υποβάλλει προς το Γ.Λ.Κ., την ΕΛ.ΣΤΑΤ., το Ελεγκτικό Συνέδριο, την ΥΠΕ και το Υπουργείο Υγείας,
δ) Εκπαίδευση του προσωπικού.

Ειδικότερα ο Ανάδοχος θα είναι υπεύθυνος για:

1) Το άνοιγμα όλων των λογαριασμών που απαιτούνται για την πλήρη εφαρμογή και την ενημέρωση των λογαριασμών με τα δεδομένα της απογραφής έναρξης.
2) Την εκτέλεση όλων των ενεργειών που απαιτούνται για την ενημέρωση και λειτουργία της γενικής λογιστικής.
3) Την επίβλεψη και τον έλεγχο της σωστής λογιστικής απεικόνισης των λογιστικών γεγονότων που αφορούν στον φορέα, με βάση την Γενική Λογιστική, λόγω της αλλαγής του Π.Δ. που καλείται να εφαρμόσει το Νοσοκομείο  που είναι τα διεθνή λογιστικά πρότυπα του Δημοσίου τομέα.
4) Την σύνταξη και έκδοση περιοδικών και ετήσιων καταστάσεων, σύμφωνα με τις διατάξεις του π.δ. 54/2018 αλλά και την κείμενη νομοθεσία.
5) Την οργάνωση και επίβλεψη της απογραφής τέλους χρήσεως, και την απεικόνιση των αποθεμάτων λήξης στην Γενική Λογιστική.
6) Την σύνταξη και υποβολή μηνιαίων οριστικοποιημένων ισοζυγίων του κυκλώματος του διπλογραφικού συστήματος, τη συμφωνία των υποσυστημάτων (διαχειρίσεις φαρμακείου, υλικών, παγίων, προμηθευτών, εσόδων κ.λπ.) με το διπλογραφικό βάση των σχετικών Π.Δ.
7) Την κατάρτιση και υπογραφή από τον κατά το νόμο υπεύθυνο λογιστή, των οικονομικών καταστάσεων τέλους χρήσης σύμφωνα με τα υποδείγματα του π.δ. 54/2018 από την έναρξη της εφαρμογής του. και τα διεθνή πρότυπα χρηματοοικονομικής αναφοράς.
8) Την υποβολή αναλυτικής έκθεσης επί των κονδυλίων των οικονομικών καταστάσεων τέλους χρήσης. Στην έκθεση αυτή θα γίνεται αναλυτική παρουσίαση των κονδυλίων του Ισολογισμού και των αποτελεσμάτων χρήσης, για κάθε χρήση. Η παρουσίαση θα συνοδεύεται από επεξηγηματικές πληροφορίες και θα υπάρχει σύγκριση με τις προηγούμενες χρήσεις. Σε ειδικό κεφάλαιο της έκθεσης θα παρουσιάζονται μια σειρά από αριθμοδείκτες (αποδοτικότητας, ρευστότητας κ.λπ.) με αντίστοιχα συγκριτικά στοιχεία των προηγούμενων χρήσεων. Οι αριθμοδείκτες θα αφορούν τόσο την νοσηλευτική κίνηση όσο και τα οικονομικά μεγέθη της μονάδας υγείας. Στο τέλος της έκθεσης θα παρουσιάζονται οι προτάσεις και τα συμπεράσματα σχετικά με την βελτίωση της λειτουργίας της μονάδας υγείας.
9) Ο ανάδοχος υποχρεούται να προβεί στην αποστολή αναδιατυπωμένων οικονομικών στοιχείων για την κατάρτιση των Ενοποιημένων Χρηματοοικονομικών Καταστάσεων του Νοσοκομείου για τη χρήση 2025, σύμφωνα με τις εκάστοτε ισχύουσες οδηγίες και εγκυκλίους του Υπουργείου Εθνικής Οικονομίας και του Γενικού Λογιστηρίου του Κράτους (ΓΛΚ).
10) Την παροχή συμβουλών στα στελέχη και στη Διοίκηση της Δημόσιας Μονάδας Υγείας, για την υποστήριξη του συστήματος και την επίλυση προβλημάτων οικονομικής φύσης.
11) Τον έλεγχο του τρέχοντος Μητρώου Παγίων και την τροποποίησή του εφόσον κριθεί απαραίτητο λαμβάνοντας υπόψη τυχόν καταστροφές ή επιστροφές παγίων που δεν έχουν καταχωρηθεί σε προηγούμενο χρόνο.
12) Την εκπαίδευση του προσωπικού στα εξειδικευμένα θέματα που απαιτούν οι ανάγκες κατά τμήμα και την πρακτική επιμόρφωση κάθε χρήστη στην καθημερινή ενασχόληση του με το αντικείμενο, με την μετάδοση εμπειρίας.
13) Χορήγηση όλων των απαραίτητων στοιχείων, πινάκων και δεικτών που αφορούν την οικονομική διαχείριση του Νοσοκομείου, για την αξιολόγηση της διοίκησης του.


	
	

	
	Δ. ΠΑΡΑΔΟΤΕΑ ΑΝΑΔΟΧΟΥ.
Οι ανάδοχοι λογιστικής υποστήριξης θα παραδίδουν μηνιαία συμφωνημένα και υπογεγραμμένα από τον Επικεφαλή - Συντονιστή Λογιστή Α' τάξης, ισοζύγια των λογαριασμών της Γενικής Λογιστικής έως τις 30 του επόμενου μήνα, από τον μήνα αναφοράς.
Για την πληρέστερη και ορθότερη συμπλήρωση των οικονομικών καταστάσεων του πληροφοριακού συστήματος του Υπουργείου Υγείας (Β.Ι), θα παραδίδονται μηνιαία οριστικά ισοζύγια, το αργότερο εντός 10 ημερών από τον επόμενο μήνα αναφοράς.
Μέχρι τις προθεσμίες που ορίζονται από την κείμενη νομοθεσία ή από τις οδηγίες των Υπουργείων Οικονομίας, Οικονομικών και Υγείας, θα γίνεται κατάρτιση των Οικονομικών καταστάσεων σύμφωνα με τις διατάξεις του Π.Δ. 54/2018, έτσι ώστε να περιλαμβάνονται όλες οι επιμέρους καταστάσεις που προβλέπονται από το νέο Π.Δ. 

	
	

	
	Ε. ΠΡΟΫΠΟΘΕΣΕΙΣ ΚΑΙ ΚΡΙΤΗΡΙΑ ΓΙΑ ΤΗΝ ΕΠΙΛΟΓΗ ΑΝΑΔΟΧΟΥ.
Ο υποψήφιος ανάδοχος στην τεχνική του προσφορά θα πρέπει να ορίσει μία ομάδα έργου, η σύνθεση της οποίας θα περιλαμβάνει, έναν λογιστή - φοροτέχνη με άδεια Α' τάξεως ως επικεφαλής-συντονιστής, ένα λογιστή-φοροτέχνη με άδεια τουλάχιστον Β' τάξεως καθώς και έναν Αναλυτής – Προγραμματιστής
α) Εμπειρία
Να έχει αποδεδειγμένα εμπειρία σε ανάλογο λογιστικό – κοστολογικό σχεδιασμό και σε μηχανογραφικές εφαρμογές, σε ότι αφορά την λειτουργία Γενικής - Αναλυτικής Λογιστικής, εσωλογιστικής κοστολόγησης με την διπλογραφική μέθοδο. Κατά την επιλογή θα ληφθεί σοβαρά υπόψη η ενδεχόμενη εμπειρία και εξοικείωση του αναδόχου σε υποδομές του Υγειονομικού Τομέα, που θα αποδεικνύεται από προηγούμενη διεκπεραίωση έργων, τα οποία σχετίζονται άμεσα με τη Νοσοκομειακή Λογιστική, τη Νοσοκομειακή Οργάνωση - Λειτουργία, τα Οικονομικά της Υγείας και το Νοσοκομειακό Κόστος. Ως εμπειρία εννοείται η εμπειρία του φυσικού προσώπου, που θα είναι επικεφαλής - συντονιστής της προτεινόμενης από τον ανάδοχο ομάδας, για την υλοποίηση του έργου στον Φορέα, Λογιστής Φοροτέχνης Α' τάξεως, τα προσόντα του οποίου θα διασφαλίζουν την άρτια εκτέλεση του έργου (εργασιακή εμπειρία σε παρόμοιες εφαρμογές, εκπαιδευτική πείρα, η υπογραφή απ' αυτόν τουλάχιστον έξι ισολογισμών, οι οποίοι έχουν συνταχθεί και υπογραφεί εντός των ετών 2024, 2025 και 2026 κ.λπ.). Για την πιστοποίηση της εμπειρίας να κατατεθούν έξι τουλάχιστον ισολογισμοί. Μονάδων Υγείας υπογεγραμμένοι από τον επικεφαλή-συντονιστή καθώς και τρεις (3) βεβαιώσεις συνεργασίας από Δημόσιες Μονάδες Υγείας

Σε περίπτωση που αυτό το πρόσωπο, για οποιονδήποτε λόγο, αποχωρήσει από την ομάδα, θα πρέπει να αντικατασταθεί εντός δέκα ημερών από άλλο πρόσωπο, που να κατέχει τα προσόντα που απαιτούνται από την παρούσα απόφαση.

β) Τίτλοι Σπουδών - Άδειες – Δεξιότητες
Επιπλέον, όλα τα μέλη της ομάδας του αναδόχου πρέπει να έχουν Πτυχίο ή Μεταπτυχιακό Τμήματος Λογιστικής ή Τμήματος Λογιστικής και χρηματοοικονομικής ή Τμήματος Οργάνωσης και Διοίκησης Επιχειρήσεων ή Τμήματος Διοίκησης Επιχειρήσεων Α.Ε.Ι., Α.Τ.Ε.Ι. ή Τ.Ε.Ι.
Τα μέλη της ομάδας έργου που είναι κάτοχοι άδειας λογιστή, θα πρέπει να διαθέτουν τουλάχιστον 3 έτη εμπειρία σε Μονάδες Υγείας.

Να έχει την δυνατότητα να αξιοποιήσει το μηχανογραφικό σύστημα του Φορέα για την διεκπεραίωση των εργασιών της παραγράφου Γ΄ και να πιστοποιείται από τουλάχιστον δύο βεβαιώσεις από δημόσιους φορείς.

Στην ομάδα έργου του αναδόχου θα περιλαμβάνεται υποχρεωτικά και ένας (1) Αναλυτής Προγραμματιστής πτυχιούχος Α.Ε.Ι., Α.Τ.Ε.Ι. ή Τ.Ε.Ι, με αποδεδειγμένη τριετή επαγγελματική εμπειρία στην εκπόνηση και στην εφαρμογή προγραμμάτων μηχανογραφικής τήρησης διπλογραφικών βιβλίων, ή των Π.Δ. 146/2003, 205/1998 και 54/2018. Για την πιστοποίηση της εμπειρίας να κατατεθούν δύο τουλάχιστον βεβαιώσεις συνεργασίας από δημόσιους φορείς.

Για την αξιοπιστία του Αναδόχου είναι απαραίτητη η κατοχή πιστοποιητικού συστήματος διαχείρισης ποιότητας (ISO 9001:2015), πιστοποιητικού συστήματος διαχείρισης ασφάλειας πληροφοριών (ISO 27001:2022) και πιστοποιητικού συστήματος διαχείρισης της υγείας και ασφάλειας στην εργασία (ISO 45001:2018) τα οποία να κατατεθούν με το φάκελο τεχνικής προσφοράς.

	
	

	
	Η. ΕΙΔΙΚΟΙ ΟΡΟΙ
Ο τόπος παροχής των Υπηρεσιών θα είναι στις εγκαταστάσεις του Νοσοκομείου. Ο Ανάδοχος θα πρέπει να ορίσει ένα τουλάχιστον άτομο από την ομάδα έργου με άδεια λογιστή που θα βρίσκεται καθημερινά, τις εργάσιμες ημέρες και ώρες στο χώρο του Νοσοκομείου. Επίσης λόγω της απαίτησης ύπαρξης του ISO 27001 για την ασφάλεια των πληροφοριών κάποιες εξειδικευμένες εργασίες θα μπορούν να εκτελούνται και από την έδρα του αναδόχου μετά από συνεννόηση με τον προϊστάμενο οικονομικού τμήματος.
Στις υποχρεώσεις του Νοσοκομείου είναι η παροχή των απαιτούμενων στοιχείων από τις αρμόδιες Υπηρεσίες στην ομάδα εργασίας και η παροχή διευκολύνσεων προκειμένου να ολοκληρωθεί αποτελεσματικά το έργο.
Επιπρόσθετα αντικείμενο στης σύμβασης είναι η εκτέλεση των απαιτούμενων λογιστικών εργασιών και ενεργειών για την ομαλή και ορθή μετάβαση από το λογιστικό πλαίσιο του Π.Δ. 146/2003 στο λογιστικό πλαίσιο της Γενικής Κυβέρνησης του Π.Δ. 54/2018 όπως οι τροποποιήσεις των συνδέσεων των υποσυστημάτων, οι εγγραφές ανοίγματος σε νέους λογαριασμούς λογιστικής που προβλέπονται σε αυτό  και των εγκυκλίων που έχουν βγει.
	
	


